Røa Allianseidrettslag

**Røa Allianseidrettslag** (stiftet 11. november 1900) er et idrettslag fra Røa på Oslos vestkant, som driver med allidrett, bandy, fotball, friidrett, langrenn, paraidrett, sykkel, triatlon og trim (tidligere turn) på programmet. Innenfor vinteridrett er Olav Hansson («stilhopperen fra Røa») og skiløperne Martin Johnsrud Sundby, Andrew Musgrave og Karstein Johaug Røa ILs mest kjente navn. Innen triatlon er Norseman-vinner Kari Flottorp Lingsom ett godt kjent navn, mens Arild Christophersen blant har hatt mange topplisteplasseringer i blant annet terrengsykling og ultraløp.

## Historie

Klubben ble dannet som *Røed Sportsforening* den 11. november 1900. Det var i utgangspunktet en blandning mellom en sosial forening og en ski- og skytterforening. Dette ble reflektert i klubbens våpenskjold, som er likt dagens, bare med den norske løve i stedet for solen. Det ble brukt mye tid til å skaffe et eget tilholdssted, og i 1925 fikk klubben sitt første klubbhus. Området, som også inkluderte en bane, ble kalt Plassen, og det heter det fortsatt. Røa fikk sin egen hoppbakke, Nordre Husebybakke, også kalt Røabakken, og daværende kronprins Olav var ofte å finne i bakken.
 
I 1918 ble det første forballaget dannet, og i 1929 ble Røed Sportsforening meldt inn i Arbeidernes Idrettsforbund (AIF). På tross av diskusjonene, både innen klubben, og i lokalmiljøet, forble Røed Sportsforening medlem av AIF fram til 1945, da foreningen ble oppløst og erstattet av Norges Idrettsforbund. På 1930-tallet utvidet laget med flere idretter, som boksing, bryting og turn. Draktene ble blå med gule og hvite striper, og like for menn og damer. Emblemet ble til slik det er i dag, og i 1937 ble navnet skiftet til Røa Sportsforening. Under krigen boikottet Røa offisielle idrettsarrangement, og arrangerte heller egne illegale arrangement.

I 1945 ble Røa medlem av Norges Idrettsforbund og forandret navn til *Røa Idrettslag*. Året etter ble klubbhuset utvidet, og i 1952 fikk Røa IL egen kino. Kinoen ble en viktig inntektskilde, bortsett fra midten av 60-tallet, fram til kinoen brant ned i 1981. I 1957 søkte klubben om gressbane og lysanlegg, og de kom i 1962 (lysanlegget) og 1964 (gressbanen). I 1999 ble gressbanen erstattet av en kunstgressbane.

Idrettsmessig skjedde det mange forandringer i etterkrigstiden. Skyting forsvant etter andre verdenskrig. Flere idretter ble forsøkt med vekslende hell, deriblant håndball og orientering. Turn (som nå har byttet navn til Trim) har holdt seg ved like, og bandy ble den dominerende idretten på Røa fra 1975, da laget rykket opp i Eliteserien. Røa rykket ned til 1. divisjon etter sesongen 2000/2001, og har holdt seg der. Laget kom til kvalifiseringen til Eliteserien i 2006/2007-sesongen, men ble sist i gruppen, som forøvrig besto av Sarpsborg, Hamar og Høvik. Samme år som laget rykket ned til første divisjon, debuterte kvinnefotballaget, kalt «dynamite girls» opp, og har siden vært klubbens flaggskip.

I de senere årene har Røa IL sine utøvere markert seg innen sykkel og triatlon - blant annet med utøvere som Arild Christophersen (som både har vunnet Ultra-Birken og NM i Rundbane) samt dobbelseier i juniorklassene både i Birkebeinerrittet og Birkebeinertrippelen og tre gullmedaljer i seniorklasser NM i akvatlon i 2018.

Under NM på Meråker 3. februar 2019 tok Røa-løperne Karstein Johaug Jr, Andrew Musgrave og Martin Johnsrud Sundby sølv på 3x10 km stafett. Martin Johnsrud Sundby tok også sitt første individuelle verdensmestertittel etter en vanvittig sterk avslutning på 15 kilometer klassisk i løssnøen i Seefeld 27. februar 2019.

## Idretter
### Bandy
Klubben har en lang tradisjon innen bandy, og første gang de hadde lag i Eliteserien var i 1972. Siden 2001 har herrelaget spilt i 1. divisjon. Vintrene 2019/2020 og 2020/2021 hadde Røa et svært sterkt, ungt herrelag og G2007 lag, som viste at de hørte hjemme i Eliteserien. Dessverre satte koronapandemien en stopper for mulighetene til å rykke opp vinteren 2020/2021 da seriespillet ble stoppet.   

I februar 2022, kunne Røa ILs herrelag i bandy konstatere at de igjen kunne rykke opp i Eliteserien da de vant 1. divisjon sesongen 2021/2022. Det var et svært ungt lag "krydret med noen mer erfarne spillere" som gikk til topps og kunne feire opprykket. I tillegg besto laget utelukkende av lokale, "egenutviklede" Røa-spillere.

### Fotball
#### Kvinner

Klubbens klart mest suksessfulle lag er kvinnelaget i fotball, kalt ''Røa Dynamite Girls'', som har hevdet seg godt i toppen av kvinnefotballen i en årrekke. Laget, som var Oslo Vests første, og inntil 2018 eneste, representant i Toppserien, er det mestvinnende Oslolaget i fotball, målt i antall triumfer, uansett kjønn. Røa har fem cupgull og fem seriegull, ett mer som . Røa har også hatt flere spillere på det norske kvinnelandslaget i fotball. Etter 20 år i strekk i Toppserien, tok laget en kort tur ned i 1.divisjon i 2021-sesongen. De vant 1. divisjon med god margin og en enorm målforskjell, og fra 2022-sesongen er de igjen tilbake i Toppserien.

#### Menn
Herrelaget har kommet i bakgrunnen av kvinnelaget, og ikke lykkes like godt med å hevde seg. Dette lå i 5. divisjon (2022), og har i den siste tiden befunnet seg i nedre del av 3. divisjon fra 1999, med unntak av 2000-2001 da laget var i 4. divisjon. Den beste plasseringen de siste ni årene er en 7.-plass fra 2002 og 2005. 

Etter vårsesongen 2010 lå herrelaget på en sterk 2.-plass i 3.divisjon avdeling 4. Med Tore Fjørtoft som hovedtrener har Røa gått fra å være et middels dårlig 3.-divisjonslag, til å være et fryktet lag i 3. divisjon. Utviklingen på herresiden har vært utrolig de siste årene. Med yngre spillere i stallen, har Røa hatt et stort generasjonskifte som viser seg å være sunt for klubben.
I 2009 hadde Røa en stor vårsesong der de kom seg til NM og slo Manglerud/Star Toppfotball i 1. runde og deretter møtte de FC Lyn Oslo i 2. runde. Etter at de hadde stigende form i rundt 2015 - 2016 og lå ann til opprykk til 2. divisjon helt frem til siste kamp, "raknet" herrelaget det de ikke lykkes og tapte opprykket på målforskjell. Etter dette har herrelaget ikke satset spesielt mye, og har vært preget at Røa sine trenere har spilt på laget - mest for moro skyld.

#### Unified
Røa Unified er et 7-er fotballag med utviklingshemmede fra Osloregionen. Laget har vært med i Special Olympics i Shanghai i 2007. Røa Unified trenes av blant andre Kathrine Godager Nordby (gift med Geir Nordby), en av ildsjelene til laget.

#### CP-lag
Klubben har også Norges eneste komplette Celebral Parese (CP)-lag i fotball.

## Arenaer
#### Hovedkontor, allidrett, fotball og trim
Røa IL har hovedadresse i Kristian Auberts vei 20 i Oslo. Der er klubbhuset, 3 fotballbaner og treningshall (Røahallen). 

#### Bandy og aktiviteter på is
For bandy og andre aktiviteter på is har idrettslaget Røa Kunstisbane Bogstad - en 15000 kvadratmeter kunstisflate som sto ferdig i 2015 - i Ankerveien ved Bogstad. Nytt garderobe- og cafébygg sto ferdig i 2018.

#### Langrenn, skileik og skicross
Røa IL benytter «Røa Akivitetspark Voksenjordet" som sin skiarena. Her sørger langrennsgruppa for stabile forhold gjennom kunstsnøproduksjon og egen løypeprepareringsmaskin. Røa Aktivietspark Voksenjordet fremstår i dag som en fullt utbygget skiarena med permanent vann- og strømtilførsel, komplett led-lys-anlegg og et godt lydanlegg for gjennomføring av arrangementer. Voksenjordet er Oslos første anlegg for langrenns-skicross, og i oktober 2018 vant Røa ILs langrennsgruppe Norges Skiforbund sin pris «Kreativ på ski» for kortreist skileik som følge av tilrettelegging og arrangementer på Voksenjordet - blant annet for Martincrossen (oppkalt etter Røa-løperen Martin Johnsrud Sundby), som ble arrangert første gang i mars 2018. Langrennsgruppa i Røa har de siste årene hatt sterk vekst i alle aldersgrupper - og kanskje sælig i juniorgruppen og HL-gruppen. 

#### Triatlon
Triatlongruppa arrangerer Røa Bogstad Triatlon - en lavterskel triatlonkonkurranse for barn og unge mellom 6 og 19 år - med utgangspunkt i Bogstadvannet ved inngangen til Sørkedalen.

## Litteratur
* Fotball: Røa IL – Team Strømmen – Offisielt kampprogram

## Referanser


## Eksterne lenker
* 
*